El a participat la Cruciada Albigensiană, sub comanda tatălui său. El a moștenit comitatul de Toulouse (pe care tatăl său îl preluase de la Raimond al VI-lea de Toulouse) atunci când Simon de Montfort a murit, însă a fost nevoit să renunțe la acest teritoriu în favoarea regelui Ludovic al VIII-lea al Franței în 1224. În 1230, Amalric a devenit conetabil de Franța, funcție anterior deținută de unchiul său Matei al II-lea de Montmorency. În 1239, el a luat parte la cruciada din 1239 și a fost luat prizonier după ce apărase Gaza. El a fost închis la Cairo și a fost eliberat în 1241, însă a murit în același an pe drumul de întoarcere spre casă: trupul său a fost adus la Roma și îngropat în Catedrala Sfântul Petru din Roma.